બક્ષિશ, વસિયત કે વારસા વગેરેના કેસમાં ધારણ કરાયેલ મિલકત સંબંધી સાદી પડતર કિંમત તેમજ મિલકત ધારણ કર્યાનો સમય નક્કી કરવા માટે ઉપર જણાવેલ કલમ ૪૯(૧) તેમજ ૨(૪૨એ)ની જોગવાઈઓના અમલ સંબંધી કોઈ વિવાદ ઉપસ્થિત થયો નથી, પરંતુ આવા કેસમાં ઇન્ડેક્સ કોસ્ટ ઓફ એક્વિઝિશનની ગણતરીના સંદર્ભમાં આવકવેરા ખાતાનું એવું અર્થઘટન રહ્યું છે કે, કરદાતાને જે વર્ષમાં આવી મિલકત બક્ષિશ, વસિયત કે વારસામાં મળી હોય તેના આધારે જ ગણતરીનો લાભ મળી શકે અને આ હેતુસર અગાઉના માલિક દ્વારા જે વર્ષમાં આવી મિલકત ધારણ કરવામાં આવી હોય તેનો આધાર લઈ શકાય નહીં.